བཀྭའ་ཀྲིག་དང་གྱེས་ནས་ཆུ་ཚོད་གཅིག་དང་ཕྱེད་ཀ་ཙམ་ལ་བསྐྱོད་མཐར་གཞི་ནས་གནའ་བོའི་ཤ་ཅུ་སྟེ།ཏུན་ཧོང་གྲོང་ཁྱེར་གྱི་བྱང་འགྲམ་དུ་ཆགས་ཡོད་པའི་མེ་འཁོར་འབབ་ཚིགས་སུ་འབྱོར་བྱུང་།མེ་འཁོར་ལས་བབས་རྗེས་ངེད་གཉིས་སྤྱི་སྤྱོད་རླངས་འཁོར་ཞིག་ལ་བསྡད་དེ་གྲོང་ཁྱེར་དབུས་ཁུལ་དུ་སོང་བ་དང་།དེ་རིང་ནི་སྤྱི་ཟླ་བཞི་བའི་ཚེས་ཉེར་བདུན་ཡིན་ལ།ངེད་གཉིས་ཀྱི་སྟོང་སྐུའི་བྲག་ཕུག་གི་འཛིན་བྱང་ནི་ཚེས་ཉེར་དགུའི་ཕྱི་དྲོའི་འཛིན་བྱང་ཡིན་པས་ངེད་གཉིས་ཀྱིས་དྲོས་ཇ་སྟབས་བདེ་ཞིག་འཐུང་རྗེས་དུས་ཚོད་དམ་འཛིན་གྱིས་དེ་རིང་ཉིན་གུང་ཆུ་ཚོད་༡༢༣༠སྟེང་གསར་དུ་བཞེངས་པའི་གནའ་མཁར་དང་ནུབ་ཀྱི་སྟོང་སྐུའི་བྲག་ཕུགགཡུས་མོན་འགག་སྒོ།ཧན་རྒྱལ་རབས་ཀྱི་ལྕགས་རི།ཡ་ཏེན་ས་གཤིས་སྤྱི་གླིང་བཅས་སུ་བསྐྱོད་པའི་འགྲུལ་འཁོར་ཞིག་ལ་བསྡད་དེ་ཏུན་ཧོང་གི་ནུབ་ཕྱོགས་སུ་ལྟད་མོར་ཆས་པ་ཡིན།